Владимир Соловьов
Сенки сме в живота земен…

Превод от руски: Андрей Андреев, —

chitanka.info

Сенки сме в живота земен…

Сенки-светлини,

отражение от време

с вечни, светли дни.

Сенките се сливат — скришни;

прежните черти

в сънищата си предишни

не узнаваш ти.

Здрач предутринен земята

цялата покри;

прорицателски — сърцата –

трепет озари.

Сенките ще изсветлеят.

Глас-пророк звъни –

вярвай: скоро ще изгреят

нови вечни дни.

9 юни 1875

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.